Pynsangeh chwa ka SC ya ka hukum ka HC hajrong ka kuna ya ka Editor ka Shillong Times – Wyrta
Jowai: Ka yung bichaar Supreme Court ynne ka sngi da chong bichaar ko ya ka mukotduma wa chah daiñkuna ka Editor ka Shillong Times ka Patricia Mukhim waka Publisher kani ka kotkhubor ka Shobha Chaudhuri ha ka Meghalaya High Court kawa da phah su ya ki mar T. 2 Lak neidaw wa ym em burom ki ya ka yung bichaar (Contempt of Court).
Ka Supreme Court da phah pynsangeh chwa ko yaka hukum ka Meghalaya Court wow su ya ka kuna wei lada ym su daw chah kset ki 6 bnai wei daw khang noh yaka kot khubor Shillong Times.
Ka Meghalaya High Court da pynmih ko yaka hukum hadien waka Shillong Times da pynmih ko ya ki ar tylli ki khubor heiyatoh wa ki i yoh myntoi ki Judge kiwa da chong-ngiah kamjooh kiwa ha yung ha sem ki.
Ha ka sngi wa pynmih ka Meghalaya High Court ya ka hukum da phah yaka Patricia waka Shobha wow chong ki ha kdong ka yung bichaar hadooh wa kut ka kaam ha kani ka sngi heiwa ka High Court da pynemkaam ko yaka Article 215 ka Constitution yow e ya kani ka hukum.
Ha ka Supreme Court da chong bichaar da u Chief Justice Gogoi katwa yaka Mukhim waka Chaudhuri da mihkhmat da yasaaid ya ki da ka Vrinda Grover.
Da pynpoi ya ki Pump thymme cha Ksan
Yap ar ngut wa chah tyrrah kari ha Ladrymbai
U snem 2020 u snem yong ki khynroo khyllood ka Diocese Jowai